Source: http://publish.kuopio.fi/cgi/DREQUEST.PHP?page=meetingitem&id=2018533722-10
Timestamp: 2020-01-26 20:15:41+00:00
Document Index: 14769712

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', '§ 962']

Pöytäkirja 13.12.2018/Pykälä 100
Asianro 8138/10.03.00.00/2018
Sähköjohdon sijoittaminen tilan 297-435-13-65 (Tolmu) alueelle / Savon Voima Verkko Oy:n hakemus
Rakennuspaikka Tolmu 297-435-13-65
Toimenpide Keskijänniteilmajohdon (20kV) sijoittaminen vaihtoehdon 1 mukaisesti tilan Tolmu 297-435-13-65 alueelle / Savon Voima Verkko Oy:n hakemus 3.10.2018
Hakemus Savon Voima Verkko Oy hakee sijoittamislupaa 11.9.2018 Savon Voima Verkko Oy:n laatiman suunnitelman vaihtoehto 1 mukaisesti.
Kiinteistön 297-435-13-65 alueella vaihtoehdossa 1 keskijänniteilmajohto on tarkoitus toteuttaa avojohtona puupylväin. Pylväät sijoitettaisiin kiinteistölle Koivujärventien laitaan noin 220 metrin matkalle mahdollisimman lähelle kiinteistön reunaa siten, että ne vaikeuttavat kiinteistön käyttöä mahdollisimman vähän. Keskijänniteilmajohto vaatii 10 metriä leveän puuttoman johtoalueen.
Vaihtoehdossa 2 keskijänniteilmajohto sijoittuisi Koivujärventien länsipuolelle sijoittuen kiinteistöjen 13:63, 13:64 ja 13:66 alueille. Koivujärventien länsipuolelle sijoittuu myös vesijohto, jonka tarkkaa tietoa ei ole hakijalla tiedossa, tämän vuoksi keskijänniteilmajohto olisi sijoitettava kauemmaksi metsän puolelle tien reunasta. Kiinteistölle aiheutuvat haitat olisivat näin suuremmat kuin vaihtoehdossa 1 kiinteistölle 13:65 aiheutuvat haitat.
Vaihtoehdossa 3 suunniteltu johtoreitti jakaisi ilmajohdon johtoalueesta aiheutuvat kiinteistön käytön rajoitukset molemmin puolin Koivujärventietä ja suurempi osa johtoalueesta saataisiin sijoitettua tiealueelle. Haittana on ilmajohtoon lisääntyvät kulmat ja harukset, yksi tienylitys enemmän sekä kiinteistön 13:63 puolella oleva vesijohto.
Savon Voima Verkko Oy:n näkemyksen mukaan vaihtoehto 1 ei aiheuta maanomistajalle kohtuutonta haittaa. Kustannusvertailun mukaan vaihtoehtojen 1 – 3 välillä ei ole eroa toteutuskustannuksiin.
Kiinteistön Tolmu 297-435-13-65 maanomistajat vastustavat pienjänniteilmajohdon sijoittamista mailleen vetoamalla alueen esteettisiin haittoihin ja linjan sijoittamisen vaikeuttavan alueen tulevaisuuden suunnitelmia kiinteistöllä. Maanomistajat hyväksyisivät linjan sijoittamisen maakaapelina tai linjan vetämistä muuta reittiä. Maanomistajat esittävät vastineessa linjan sijoittamista maakaapeloimalla tai toteutusta Savon Voima Verkko Oy:n esittämän hakemuksen vaihtoehto 3 mukaisesti.
Kiinteistön Tassula 297-435-13-64 maanomistajat vastustavat vaihtoehdon 2 mukaista sijoittamista, jossa osa alueen istutuksista tuhoutuisi.
Kiinteistön 297-435-13-66 maanomistajien ilmoituksen mukaan sijoittaminen omistamalleen maalle aiheuttaisi haittaa rakentamiselle ja suunniteltujen istutusten asentamiselle Koivujärventien varteen. Maanomistajat eivät suoraan vastusta sijoittamista alueelle vaan toivovat että sähköjohdon rakentamisesta aiheutuisi mahdollisimman vähän haittaa omistamalleen kiinteistölle.
Savon Voima Verkko Oy:n vastine
Kiinteistöjen 297-435-13-64 ja 297-435-13-66 omistajien esittämiin huomautuksiin Savon Voima Verkko Oy:llä (SVV) ei ole erillistä lausuttavaa. Kiinteistön 297-435-13-64 kysymykseen, miksi Onnelantien suuntaan ei voi vetää sähköjä samasta suunnasta kuin heille tulee SVV vastaa, että uutta keskijänniteilmajohtoa on rakennettava lähemmäksi sähköliittymiä, jotta pienjänniteverkon pituus ei kasva liian suureksi ja se täyttää asetetut vaatimukset. Lisäksi alueen keskijänniteilmajohtoa on siirrettävä Koivujärventien varteen toimintavarmuusvaatimusten saavuttamiseksi. Myös kiinteistön 13:64 omistaman sähköliittymän pj-maakaapeli tulee etelän suunnalta. Ko. alueella metsän keskellä sijaitseva keskijänniteverkko tullaan saneeraamaan lähivuosina ja siirtämään se teiden varsille.
Kiinteistön 297-435-13-65 omistajien huomautukseen SVV vastaa seuraavaa: Sähköverkkoa suunnitellaan ja rakennetaan ensisijaisesti sopimus perusteisesti. Mikäli sopimukseen ei päästä, joudutaan sijoittamispäätöstä hakemaan rakennusvalvontaviranomaiselta MRL 161§:n mukaisesti.
Verkkoyhtiö hyväksyy myös hakemuksessa esitetyn VE3:n, jossa maanomistajille aiheutuvaa haittaa jaetaan ja johtoaluetta sijoittuu enemmän tiealueelle. Vaihtoehdon toteutuessa tien ylityksiä tulee kaksi kappaletta suhteellisen lyhyelle matkalle ja pylväiden vaatimia haruksia asennetaan enemmän.
Savon Voima Verkko Oy pyytää rakennusvalvontaviranomaista määräämään sähköverkon rakenteet Koivujärventien varrelle joko hakemuksessa esitetyn ensisijaisen vaihtoehdon VE 1 tai kolmannen vaihtoehdon VE 3 mukaisesti.
Rakennuspaikalla ei ole käyty.
Alueella ei ole erityisiä luonto tai maisema-arvoja.
Esitys Esitän että, Savon Voima Verkko Oy:lle myönnetään lupa sijoittaa 20 kV:n keskijänniteilmajohto alueelle 3.10.2018 päivätyn hakemuksen ja liitekarttojen vaihtoehto 3 (VE3) mukaisesti.
Hakemuksen mukaiset vaihtoehdot ovat kustannusvertailun mukaan toteutuskustannuksiltaan yhtä suuret.
Pylväiden tarkempi sijoittaminen ja ajankohta tulee sopia erikseen yhdessä maanomistajien kanssa ja hakijan on selvitettävä vesijohdon tarkempi sijainti
Koivujärventien varrella ennen pylväiden sijoittamista.
Hakemuksen vaihtoehdolla 3 ei aiheuteta tarpeetonta haittaa kiinteistölle 13:66 sille myönnetyn rakennusluvan 25.10.2016 § 962 mukaisen asemapiirustuksen perusteella.
8138/2018 Hakemus liitteineen (Ei julkaista internetissä)
8138/2018 Maanomistajien vastineet (Ei julkaista internetissä)
8138/2018 Hakijan vastine (Ei julkaista internetissä)
8138/2018 Kiinteistön 297-435-13-66 asemapiirros (Ei julkaista internetissä)
Päätös Rakennustarkastaja täydensi asian selostusta seuraavasti: Kiinteistön 297-435-13-63 maanomistajalle on lähetetty vastinepyyntö hakemuksesta. Maanomistaja ei ole määräaikaan mennessä toimittanut vastinetta.